Държавен вестник, бр. 93, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  93
ПОСТАНОВЛЕНИЕ № 268
ОТ 16 НОЕМВРИ 2010 Г.
за предоставяне на допълнителни средства 
по бюджета на Министерството на здраве­
опазването за компенсиране на разплатени 
задължения на дейността по асистирана ре­
продукция на Център „Фонд за асистирана 
репродукция“ 
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите да 
предостави от централния бюджет за 2010 г. 
допълнителни средства в размер 5 000 000 лв. 
по бюджета на Министерството на здравеопаз­
ването за 2010 г. за компенсиране на разплатени 
задължения на Център „Фонд за асистирана 
репродукция“ във връзка с финансовото оси­
гуряване на дейността му.
(2) Средствата по чл. 1 да се осигурят от 
разчетените средства по чл. 1, ал. 2, т. 4.1 „Ре­
зерв за непредвидени и неотложни разходи – за 
структурни реформи и допълнителни фискални 
мерки“ от Закона за държавния бюджет на 
Република България за 2010. г.
Чл. 2. Министърът на финансите по пред­
ложение на министъра на здравеопазването да 
извърши налагащите се промени по бюджета 
на Министерството на здравеопазването за 
2010 г. по реда на чл. 34, ал. 1 от Закона за 
устройството на държавния бюджет.  
Преходни и заключителни разпоредби 
§ 1. Постановлението се приема на осно­
вание чл. 28, ал. 1 и чл. 35, ал. 1 от Закона за 
устройството на държавния бюджет. 
§ 2. Изпълнението на постановлението се 
възлага на министъра на финансите и на ми­
нистъра на здравеопазването.
§ 3. Постановлението влиза в сила от деня 
на обнародването му в „Държавен вестник“. 
Министър-председател:
Бойко Борисов
За главен секретар на Министерския съвет:
Веселин Даков
9218
ПОСТАНОВЛЕНИЕ № 269
 ОТ 17 НОЕМВРИ 2010 Г. 
за изменение и допълнение на Постановле­
ние № 55 на Министерския съвет от 2007 г. 
за условията и реда за определяне на из­
пълнител от страна на бенефициенти на 
договорена безвъзмездна финансова помощ 
от Структурните фондове на Европейския 
съюз, Програма ФАР на Европейския съюз и 
от Финансовия механизъм на Европейското 
икономическо пространство (обн., ДВ, бр. 24 
от 2007 г.; изм. и доп., бр. 109 от 2008 г. и 
бр. 68 и 93 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. Заглавието на постановлението се из­
меня така:
„За условията и реда за определяне на 
изпълнител от страна на бенефициенти на 
договорена безвъзмездна финансова помощ от 
Структурните фондове и Кохезионния фонд на 
Европейския съюз, Съвместната оперативна 
програма за трансгранично сътрудничество 
„Черно море 2007 – 2013 г.“ и от Финансовия 
механизъм на Европейското икономическо 
пространство“.
§ 2. В чл. 1 се правят следните изменения 
и допълнения:
1. Алинея 1 се изменя така:
„(1) С постановлението се уреждат услови­
ята и редът за определяне на изпълнител от 
страна на бенефициенти по договори за без­
възмездна финансова помощ от Структурните 
фондове и Кохезионния фонд на Европейския 
съюз, Съвместната оперативна програма за 
трансгранично сътрудничество „Черно море 
2007 – 2013 г.“, съфинансирана от Европейския 
инструмент за добросъседство и партньорство, 
и от Финансовия механизъм на Европейското 
икономическо пространство.“
2. Създава се нова ал. 2:
„(2) Постановлението се прилага от бенефи­
циенти по ал. 1, които не се явяват възложи­
тели по чл. 7 и чл. 14, ал. 4 и 5 от Закона за 
обществените поръчки (ЗОП) и чл. 1, ал. 4 от 
Наредбата за възлагане на малки обществени 
поръчки (НВМОП), приета с Постановление 
№ 249 на Министерския съвет от 2004 г. (обн., 
ДВ, бр. 84 от 2004 г.; попр., бр. 93 от 2004 г.; 
изм. и доп., бр. 59 от 2005 г., бр. 53 от 2006 г., 
бр. 83 от 2007 г., бр. 3 и 34 от 2009 г. и бр. 86 
от 2010 г.), или които за извършването на оп­
ределени дейности в рамките на проекта не 
попадат в обхвата на ЗОП/НВМОП.“
3. Досегашните ал. 2 и 3 стават съответно 
ал. 3 и 4.
§ 3. В чл. 2 се създава ал. 3:
„(3) Не са обект на регулиране от това 
постановление:
1. трудовите договори и договорите, сключени 
с експерти, които са били обект на оценка по 
реда на Постановление № 121 на Министерския 
съвет от 2007 г. за определяне на реда за пре­
доставяне на безвъзмездна финансова помощ 
по оперативните програми, съфинансирани от 
Структурните фондове и Кохезионния фонд на 
Европейския съюз (обн., ДВ, бр. 45 от 2007 г.; 
изм. и доп., бр. 38, 61, 81 и 95 от 2008 г., бр. 7, 
16 и 93 от 2009 г. и бр. 31 и 44 от 2010 г.) и са 
станали част от договора за предоставяне на 
безвъзмездна финансова помощ;
2. наемните договори за сгради или други 
недвижими имоти.“
§ 4. В чл. 3 се правят следните изменения 
и допълнения:
1. Алинея 2 се изменя така:
„(2) Когато размерът на безвъзмездната 
финансова помощ е по-малък или равен на 50 
на сто от общата сума на одобрения проект, 
определянето на изпълнител се извършва по 
чл. 12, ал. 1, съответно ал. 2, освен ако Изпъл­
нителната агенция по Финансовия механизъм